இவன் திருச்சி BHEL-ல்வேலைக்குச் சேர்ந்த புதிது. ஒரு சில நாட்கள் ஓட்டலில் தங்கிவிட்டு பொன்மலைப் பட்டியில் ஒரு நண்பன் மூலம் வீடு பார்த்தான் பழைய வீடாயிருந்தது கதவுகளிலும் கதவு நிலைகளிலும் மரம் உளுத்துப்போனது போல் இருந்தது பக்கத்தில் ஒரு டெண்ட் கொட்டாய் இருந்தது மாலை வேளைகளில் பாட்டு கேட்கும் மனைவி மற்றும் பிறந்து நான்கே மாதங்களுமான குழந்தையுடனும்தனிக் குடித்தனம்தொடங்கி விட்டான் வாழ்க்கை படகு மெல்ல அசைந்து ஓடிக் கொண்டு இருந்தது ஒரு நாள் இரவு அழுது வடிந்து கொண்டிருந்த விளக்கு வெளிச்சத்தில் ஏதோ ஒன்று ஓடிக் கதவின் பின்புறம் போவதைப் பார்த்ததாக இவன் மனைவி சொன்னாள் என்ன ஏது என்று தீர்க்கமாகச் சொல்லத் தெரியவில்லை வேகமாக நெளிந்து ஊர்ந்து சென்றது போல்இருந்தது என்றாள் என்னதான் அது என்று வீடு முழுதும் தேடிப் பார்த்தும் எதுவும் தென்படவில்லை சமையல் அறைக்கும் ஹாலுக்கும் நடுவில் இருந்த கதவு நிலையின் அடியில் ஒரு ஓட்டை இருந்தது